
Z A P I S N I K

6. sjednice Vijeća Mjesnog odbora  Dugave,
održane 10. studenog 2021.



Sjednica se održava u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 18,15  sati.

Nazočni članovi vijeća:  Borovac Darko, Grobelšek Ivan, Josipović Josip, Kurilić Tanja, Maurović Tomislav, Petrinović Kruno, Pigac Oskar, Ptiček Berislav, Stojaković i Snežana Stojaković.


Nenazočni članovi vijeća:  nema ih


Ostali nazočni:	Alena Rosandić-Vujnović, vijećnica VGČ Novi Zagreb-Istok
			I. K., zainteresirani građanin
			



Predsjednik Berislav Ptiček konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara sjednicu usvajanjem zapisnika 5. radne sjednice MO Dugave. (9 "za"). 










	Nakon toga na prijedlog predsjednika Vijeće bez rasprave, jednoglasno, utvrđuje

DNEVNI RED

1. Izmjena Financijskog plana za 2021. – zaključak, donosi se
2. Prijedlozi za Plan prioriteta komunalnih aktivnosti Vijeća Gradske četvrti Novi Zagreb – istok  u 2022.– zaključak, podnosi se
3. Davanje mišljenja na Prijedlog programa asfaltiranja nerazvrstanih cesta I. reda na području Grada Zagreba u 2022.
4. Uklanjanje drva platane u parku, očitovanje – zaključak, donosi se
5. Iscrtavanje parkirnih mjesta, Kauzlarićev prilaz od 9. do 17. - zaključak, donosi se
6. Saniranje rupe na prometnici, Gomboševa ulica – zaključak, donosi se
7. Popravak četiri rasvjetna stupa kod školskog igrališta – zaključak, donosi se
8. Pitanja, obavijesti i prijedlozi






   Ad 1. Izmjena Financijskog plana za 2021.

Predsjednik Vijeća je na temelju priloženog Zaključka o izmjeni financijskog plana Mjesnog odbora Dugave za 2021. obrazložio izmjene vezane uz usvojeno smanjivanje naknada članovima vijeća mjesnog odbora, te istodobno povećanje stavke pod šifrom 3299 (Ostali nespomenuti rashodi poslovanja vijeća mjesnog odbora) zbog čega su ukupni prihodi i rashodi mjesnog odbora umanjeni za 65.900,00 kuna. Članovi Vijeća na to nisu imali primjedbi, te je predmetna Izmjena Financijskog plana za 2021. usvojena jednoglasno (9 "za").


					ZAKLJUČAK
o Izmjeni Financijskog plana Mjesnog odbora Dugave za 2021.

1. Vijeće MO Dugave daje pozitivno mišljenje na predmetnu Izmjenu. 
2. Ovaj Zaključak dostavlja se Vijeću Gradske četvrti Novi Zagreb - istok.  




Ad 2. Prijedlozi za Plan prioriteta komunalnih aktivnosti Vijeća Gradske četvrti Novi Zagreb–Istok  u 2022.

Predsjednik Vijeća je otvorio raspravu o Prijedlozima za plan prioriteta komunalnih aktivnosti Vijeća Gradske četvrti Novi Zagreb – istok  u 2022. Kao prioritete je predložio asfaltiranje i obnovu ceste u Ul. sv. Mateja od rednog broja 110 do 126 zajedno s Čalogovovićevom ulicom u tri faze, te postavljanje uzvisnika na dvije lokacije u naselju i to u ulicama Hribarov prilaz 6. i Ul. sv. Mateja 114/116. Uz to predložio je sanaciju asfalta na nogostupu Ul. sv. Mateja 110 – 126 koji je propao u dužini od 200 metara, sanaciju cementnih blokova na šetnici u ulicama Ul. sv. Mateja 110 – 126 i Čalogovićeva 11 – 19 u dužini od 50 metara, izvedbu pješačke staze u centralnom parku uz pseći park prema Ul. sv. Mateja zajedno s rasvjetom u dužini od stotinu metara, izradu cjelokupne projektne dokumentacije za cjelovito uređenje zelene površine na potezu između zgrade Doma zdravlja i ambulante te Sarajevske ulice (2381/1 i 1313/2 u Zaprudskom otoku), popločavanje postjećeg puta s rasvjetom u ulici Murati u dužini od 80 metara, postavljanje tri pumpe za vodu u centralnom parku u naselju (lokacija prema dogovoru), sanaciju kamenih kocaka na nogostupu, većim i oko drveća zbog nadignuća/ulegnuća kod korjenja drveća, ali i zbog dotrajalosti u ulici sv. Mateja prema centralnom parku kod Gradske knjižnice Dugave i kafića Trač u dužini od 50 metara, obnovu/asfaltiranje betonskih kvadra ispred ulaza, iza zgrade, kod garaža u Ulici sv. Mateja 38-50 u dužini od 50 metara, te sanaciju betonskih kocki na nogostupu ispred ulaza u Ulici sv. Mateja 38-50 u dužini od 20 metara. Osim toga predložio je i obnovu Sportskog igrališta OŠ Dugave i Fran Galović koje koriste učenici u redovnoj nastavi, te građani u slobodno vrijeme, gdje je potrebno postavljanje novog asfaltnog sloja na postojećim - nogometnom, rukometnom, te na dva košarkaška igrališta, sanacija betonskih tribina u skladu s najvišim sigurnosnim standardima ili njihovo uklanjanje, zamjena košarkaškog koša (postavljanje nove table i obruča na mjestu potrgane), te zamjena zaštitne žice iza golova na nogometnom igralištu. Predložio je i uređenje prostorija za potrebe VMO Dugave i VMO Hrelić (zidovi, prozori, oprema uredskog namještaja, tehnička oprema, klima uređaj), te postavljanje klima uređaja u Maloj dvorani u sjedištu  Mjesne samouprave u Ulici sv. Mateja 93, te opremanje zgrade OŠ Dugave i Fran Galović nadstrešnicom ispred ulaza u školsku dvoranu, te parkirnim mjestima za bicikle, tzv. klamericama. U raspravi je istaknuto da bi prioritet trebali imati prijedlozi poput uređenja parkova, šetališta, nogostupa, škole i igrališta, s obzirom da se tiču najvećeg broja stanovnika Dugava i okolnih naselja, te oni koji se tiču sigurnosti pješaka u prometu kao što je postavljanje uzvisnika. Spomenuti su i brojni drugi prijedlozi i zahtjevi pristigli iz javnih ustanova koje djeluju u Dugavama - dječjeg vrtića, osnovnih škola I. OŠ Dugave i Fran Galović, a Alena Rosandić-Vujnović, vijećnica VGČ Novi Zagreb-Istok pojasnila je da se ti zahtjevi trebaju financirati iz proračuna Gradskog ureda za obrazovanje. Nacrt prijedloga o prioritetima za Plan komunalnih aktivnosti GČNZ-Istok u 2022. je nakon toga jednoglasno usvojen (9 "za").

ZAKLJUČAK
o davanju prijedloga prioriteta za Plan komunalnih aktivnosti
Gradske četvrti Novi Zagreb – istok u 2022.
	Vijeće Mjesnog odbora Dugave predlaže Vijeću Gradske četvrti Novi Zagreb - istok da u Plan komunalnih aktivnosti Gradske četvrti Novi Zagreb – istok u 2022. godinu uvrsti sljedeće akcije na području Mjesnog odbora Dugave:
I  ASFALTIRANJE – uređivanje-obnova cesta – javnoprometnih površina
uređivanje-obnova cesta – javnoprometnih površina – uređivanje-obnova nogostupa 
	R.br.
	Lokacija - ulica
	Opis  radova, količine i sl.

	1. 
	Uređenje ceste – od Ul. sv. Mateja 110 do 126, zajedno sa Čalogovićevom
	Obnova ceste - novi asfalt u III faze	

	2. 

	Postavljanje uzvisnika: Hribarov prilaz 6. i Ul. sv. Mateja 114/116
	Postavljanje uzvisnika na dvije lokacije u naselju 



II NOGOSTUPI I PJEŠAČKE STAZE, PARKOVI –
- izrada projektne dokumentacije
– nogostupi, pješačke staze, 
- obnova starijeg oštećenog nogostupa (kamni blokovi, asphalt I kamene kocke)
	R.br.
	Lokacija - ulica
	Opis radova – proširenje ceste, izgradnja nogostupa, odvodnja, slivnici, rubnjaci, kanalice, duljina, širina i dr.
	drž.c.
žup.c
ner.c
	Količina –
duljina  -  m


	
1.

	Sanacija asfalta na nogostupu Ul. sv. Mateja 110 – 126 
	 Saniranje dijela asfalta koji je propao
	Ner. c.
	200 m

	2.
	Ul. sv. Mateja 110 – 126 i Čalogovićeva 11 – 19
	Sanacija cementnih blokova na šetnici
	Ner. c.
	50m

	3.
	U centralnom parku uz pseći park prema Ul. sv. Mateja
	Izvedba pješačke staze u centralnom parku uz pseći park prema Ul. sv. Mateja zajedno s rasvjetom
	Ner. c.
	100 m

	4.
	Potez Između ambulante i Sarajevske ulice (2381/1 i 1313/2 u Zaprudskom otoku)
	Izrada cjelokupne PD za cjelovito uređenje zelene površine
	Ner. c.
	

	
5.

	 Ul. Murati – 
	napraviti popločeni put s rasvjetom
	Ner. c.
	80 m

	6.
	Postavljanje pumpe za vodu u centralnom parku u naselju (lokacija prema dogovoru ovisno o broju)

	('željezni francek')
	Ner. c.
	3 komada

	7.
	 Hribarov prilaz
(prema Traču)
	Sanacija kamenih kocaka na nogostupu, većim djelom oko drveća zbog nadignuća/ulegnuća kod korjenja drveća, ali i zbog dotrajalosti
	Ner. c.
	50m

	8.
	Ul. sv. Mateja 38-50
	Obnova betonskih kvadra ispred ulaza, iza zgrade, kod garaža
	Ner. c.
	50m

	9.
	Ul. sv. Mateja 38-50
	Sanacija kamenih kocaka na nogostupu ispred ulaza
	Ner. c
	20m

	
	
	
	
	

	
	
	
	
	









III REKREATIVNA (ŠPORTSKO - REKREATIVNA) IGRALIŠTA, gradsko zemljište, zemljano-travnato, asfaltirano, veličina, ograda, golovi, koševi , oprema i dr., uz objekte MS ili slično (iznad 4m visine ograde traži se projekt, lok.dozvola, posebni uvjeti i suglasnosti i građ.dozvola)
	R.br.
	Lokacija - ulice
	Opis radova
	
	Količina

	
1.

	Športsko igralište OŠ Dugave i Fran Galović
	Obnova sportskog kompleksa – asfaltiranje jednog nogometnog igrališta, jednog rukometnog i dva košarkaška
	
	4

	    2. 
	Športsko igralište OŠ Dugave i Fran Galović
	Popravak tribina i zamjena zaštitne ograde
	
	1

	3.
	Športsko igralište OŠ Dugave i Fran Galović
	Zamjena košarkaškog koša
	
	1



V  OBJEKTI MJESNE SAMOUPRAVE – opremanje prostorija koje će koristiti Vijeća mjesnih odbora Dugave I Hrelić, a I drugi korisnici.
	R.br.
	Lokacija – ulica, k.br.
	Opis radova, količine i sl.

	1.
	Objekt Mjesne samouprave u Dugavama, Ul. sv. Mateja 93
	Uređenje prostorija za potrebe VMO Dugave i VMO Hrelić, zidovi, prozori, oprema uredskog namještaja, tehnička oprema, klima uređaj

	2.
	Objekt Mjesne samouprave u Dugavama, Ul. sv. Mateja 93
	Mala dvorana, klima uređaj



VI OSTALO – oprema ispred javnih ustanova
	R.br.
	Lokacija - ulica
	Opis  radova, količine i sl.

	1. 
	OŠ Dugave i Fran Galović
	Klamerice za bicikle

	2. 
	OŠ Dugave i Fran Galović
	Stavljanje nadstrešnice ispred ulaza u školsku dvoranu




 	
	2. Ovaj Zaključak dostavlja se Vijeću Gradske četvrti Novi Zagreb - istok.
	

Ad 3. Davanje mišljenja na Prijedlog programa asfaltiranja nerazvrstanih cesta I. reda na području Grada Zagreba u 2022.

Predsjednik Vijeća upoznao je članove Vijeća s Prijedlogom programa asfaltiranja nerazvrstanih cesta I. reda na području Grada Zagreba u 2022. na što u raspravi te je pozitivno mišljenje jednoglasno podržano (9 "za") i dostavlja se Vijeću Gradske četvrti Novi Zagreb - istok.


	Ad 4. Uklanjanje drva platane u parku

	Predsjednik Vijeća upoznao je članove sa Zahtjevom građanke S.T.B. koja je od Odbora za predstavke i pritužbe zatražila uklanjanje platane iz parka na lokaciji Ulica sv. Mateja 122. Rasprava je otvorena, a predsjednik Vijeća je priložio fotografije predmetnog stabla na temelju čega je zaključeno kako je stablo zdravo, uredno obrezano i skladno pridonosi vizuri parka, te ne postoje opasnosti koje je građanka u pritužbi iznijela a koje se tiču prije svega "opasnosti od pada pri najmanjem vjetru". Nakon rasprave je zahtjev jednoglasno odbijen (9 "za").

ZAKLJUČAK
		o uklanjanju drva platane u parku na lokaciji Ulica sv. Mateja 122
  

	1. Vijeće MO Dugave odbija zahtjev građanke S.T.B. za uklanjanje stabla na predmetnoj lokaciji.  
	2. Ovaj Zaključak dostavlja se građanki S.T.B., Vijeću Gradske četvrti Novi Zagreb - istok, te Odboru za predstavke i pritužbe, stručnoj službi Gradske skupštine Grada Zagreba .



Ad 5. Zahtjev za iscrtavanje parkirnih mjesta u ulici Kauzlarićev prilaz 9-17


	Predsjednik Vijeća informirao je članove Vijeća sa zahtjevom vijećnika Darka Borovca o potrebi iscrtavanja parkirnih mjesta u ulici Kauzlarićev prilaz 9-17 i predao mu riječ. Nakon obnove asfalta na predmetnoj lokaciji prije četiri godine nisu ponovno iscrtana parkirna mjesta što dovodi do svojevoljnog parkiranja osobnih vozila čime se smanjuje raspoloživi broj mjesta prvenstveno za stanovnike stambene zgrade. U raspravi je zaključeno da parkirna mjesta treba hitno iscrtati pogotovo u kontekstu rastuće potrebe za povećanim brojem parkirnih mjesta u naselju. Zahtjev je jednoglasno prihvaćen (9 „za”).

ZAKLJUČAK
	o Zahtjevu za iscrtavanje parkirnih mjesta u ulici Kauzlarićev prilaz 9-17


1. Vijeće MO Dugave podržalo je Zahtjev za iscrtavanje parkirnih mjesta u ulici Kauzlarićev prilaz 9-17.
2. Ovaj Zaključak dostavlja se Vijeću Gradske četvrti Novi Zagreb - istok i Gradskom uredu za promet Grada Zagreba.


Ad 6. Saniranje rupe na prometnici, Gomboševa ulica 


Predsjednik Vijeća upoznao je članove Vijeća sa zahtjevom vijećnika Ivana Grobelšeka o potrebi saniranja rupe na prometnici u Gomboševoj ulici. Nakon kraće rasprave prihvaćen je prijedlog da se od nadležnog ureda Sektora za promet Gradskog ureda za prostorno uređenje, izgradnju Grada, graditeljstvo, komunalne poslove i promet zatraži izlazak na teren i prijedlog stručnog rješenja s okvirnom cijenom troškova o čemu će VMO Dugave donijeti zaključak na prvoj idućoj sjednici nakon što im se predmetno rješenje dostavi. 
 Ovaj Zaključak dostavlja se Vijeću Gradske četvrti Novi Zagreb - istok. Zaključak je jednoglasno usvojen (9 "za").






	ZAKLJUČAK	
	o Zahtjevu za saniranje rupe na prometnici u Gomboševoj ulici

1. Vijeće MO Dugave podržalo je Zahtjev saniranje rupe na predmetnoj prometnici, te zatražilo izlazak na teren, prijedlog rješenja i okvirnu procjenu troškova od nadležnog gradskog ureda.
2. Ovaj Zaključak dostavlja se uredu Sektora za promet Gradskog ureda za prostorno uređenje, izgradnju Grada, graditeljstvo, komunalne poslove i promet, te Vijeću Gradske četvrti Novi Zagreb - istok.



Ad. 7. Zahtjev za popravak četiri rasvjetna stupa kod školskog igrališta

Predsjednik Vijeća upoznao je vijećnike s problemom nefunkcioniranja javne rasvjete u parku kod zatvorenog dječjeg igrališta smještenog s južne strane zgrade škola I. OŠ Dugave i Fran Galović prema stambenoj zgradi u Ulici sv. Mateja 49, čija četiri stupa ne rade od postavljanja reflektora za osvjetljavanje školskih igrališta proljetos, pa se pretpostavlja da je strujni kabel uništen prilikom predmetnih radova. U raspravi je jednoglasno zaključeno da se rasvjetna tijela trebaju hitno vratiti u funkciju (9 "za").

	
ZAKLJUČAK
o Zahtjevu za popravak četiri rasvjetna stupa kod školskog igrališta

1. Vijeće MO Dugave podržalo je Zahtjev za popravak četiri stupa javne rasvjete kod školskog igrališta.
2. Ovaj zaključak se dostavlja Vijeću Gradske četvrti Novi Zagreb - istok, te Gradskom uredu za prostorno uređenje, izgradnju Grada, graditeljstvo, komunalne poslove i promet.






















Ad 8. Pitanja, prijedlozi i obavijesti

Predsjednik daje riječ građaninu I. K., predsjedniku nogometnog kluba NK Zelengaj 1948, koji je vijeće upoznao s radom i uspjesima kluba u kojem trenutačno trenira 250 sportaša, od toga 160 maloljetnika, te zatražio podršku za izgradnju infrastrukturnog objekta - nove svlačionice za što je ishođena dozvola. Fotografijama je dokumentirao katastrofalno stanje postojećih svlačionica, a osim toga je vijećnike upozorio i na velike troškove prozračivanja travnjaka, te zatražio podršku za eventualno podmirivanje dijela tog financijskog troška u budućem razdoblju. Vijećnici su I. K. uputili da sve eventualne zahtjeve ubuduće podnosi u skladu s Poslovnikom o radu Vijeća mjesnog odbora Dugave, što je on i prihvatio. 
.  
Dovršeno u 19.35 sati.

Zapisnik izradio:
Kruno Petrinović

KLASA: 026-02/21-002/2002
URBROJ:  251-06-11-902-21-1
Zagreb,  10. studenoga 2021.

